2020. július 28-án benyújtott kereset – Sfera Joven kontra EUIPO – Koc (SFORA WEAR)
(T-493/20. sz. ügy)
A keresetlevél nyelve: spanyol
Felek
Felperes: Sfera Joven, SA (Madrid, Spanyolország) (képviselő: J. L. Rivas Zurdo ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Andrzej Koc (Kobyłka, Lengyelország)
Az EUIPO előtti eljárás adatai
A vitatott védjegy bejelentője: a fellebbezési tanács előtti eljárásban részt vevő másik fél
A vitatott védjegy: SFORA WEAR európai uniós szóvédjegy – 15 853 245. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO első fellebbezési tanácsának 2020. május 15-én hozott határozata (R 2030/2019-1. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot annyiban, amennyiben az a felszólaló fellebbezésének elutasításával helyben hagyja a felszólalási osztálynak a B 2 834 862. sz. felszólalási eljárásban hozott határozatát, és részben engedélyezi a 15 853 245. sz. SFORA WEAR európai uniós szóvédjegynek a 18. és 25. osztályba tartozó egyes áruk vonatkozásában történő lajstromozását;
a jelen eljárásban részt vevő ellenérdekű felet vagy feleket kötelezze a költségek viselésére.
Jogalapok
A felszólalás alapjául szolgáló védjegy használata bizonyítékainak nem megfelelő értékelése és az (EU) 2018/625 felhatalmazáson alapuló bizottsági rendelet 10. cikke (4) bekezdésének megsértése;
az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése és a védjegyekkel ellátható termékek és szolgáltatások nemzetközi osztályozására vonatkozó 1957. június 25-i Nizzai Megállapodás (legutóbbi változat) osztályozási szempontjainak, valamint a WIPO utóbbira vonatkozó magyarázó megjegyzéseinek és az említett osztályozásra vonatkozó elemzésének megsértése.
____________